|  |  |
| --- | --- |
| **Afdeling/Følgegruppe:** |  |
| Journal nr.:  |  |
| Udarbejdet af: | Anette Filtenborg og Magnus Falby |
| E-mail:  | aneki@vejen.dk og Magnus.Falby@rsyd.dk  |
|  |  |
| Dato: | 28. april 2025 |
|  |

Referat

|  |  |
| --- | --- |
| **Møde:** | Den tværsektorielle rådgivende SAM:BO-arbejdsgruppe |
| **Tidspunkt:** | 10. juni 2025 kl. 08.30 – 10.30 |
| **Sted:** | Virtuelt møde |

|  |  |
| --- | --- |
| **Deltagere:** | Anette Førgaard (kommunal formand) (mødeleder)Joan Granerud (regional formand) Vakant (repræsentant fra Regional IT) Lotte Kvist Duve (repræsentant for Sygehus Lillebælt) Tove Larsen (repræsentant fra Sygehus Sønderjylland)Lea Qvist Jensen (kommunal repræsentant fra Sundhedsklynge Vestjylland)Helle Snitkjær Meinhardt (kommunal repræsentant fra Sundhedsklynge Sønderjylland)Katja Hylleberg (kommunal repræsentant fra Sundhedsklynge Fyn) Julie Engelbrecht (regional jurist)Anita Lerche (repræsentant fra Praksis)Anette Filtenborg (kommunal sekretær)  |
|  |  |

**Afbud:**

Susanne Magaard (repræsentant fra Psykiatrisygehuset)
Jette Wensien (repræsentant fra Odense Universitetshospital)

Birgitte Baun Leegaard Krogsøe, (repræsentant fra Sydvestjysk Sygehus)

Pia Nørup Hansen (kommunal repræsentant fra Sundhedsklynge Lillebælt)
Laura Nissen, (kommunal jurist)

Magnus Falby (regional sekretær)

# Pkt. 1. Velkommen

Velkommen til Anita Lerche, som træder ind i gruppen som repræsentant fra Praksis. Anita træder ind i stedet for Annemarie Heinsen.

# Pkt. 2. Status på implementeringen af SAM:BO aftalen

Den reviderede version af SAM:BO-aftalen har været gældende siden d. 19. maj 2025.

På mødet d. 23. april blev det aftalt, at den rådgivende SAM:BO arbejdsgruppe på deres møder drøfter de henvendelser, som kommer omkring implementeringen af den reviderede SAM:BO aftale, det kan omhandle både positive og negative virkninger af de forandringer, som er beskrevet i den reviderede SAM:BO aftale, samt spørgsmål til forståelsen af aftalen. Input meldes løbende ind til sekretariatet.

Indstilling:

Den rådgivende SAM:BO arbejdsgruppe drøfter, hvordan overgangen er gået. Herunder om der er opstået spørgsmål eller om der er oplevet udfordringer, som skal løftes op til drøftelse i den rådgivende SAM:BO-arbejdsgruppe.

**Referat:**

Status på implementeringen af SAM:BO aftalen.

* Sundhedsklynge Fyn: Opstarten er gået godt. Alle skal lære aftalen at kende, der har været god dialog.
* Sundhedsklynge Sønderjylland: Opstarten er gået godt, fast dialog ugentligt mellem sygehuset og de fire kommuner om implementeringen.

Når der er lavet telefoniske aftaler, bliver der ikke altid sendt en korrespondance. Udfordringen er også kendt også fra tidligere. De øvrige sundhedsklynger kender også til udfordringen. Med den nye SAM:BO aftale er der en god anledning til at få arbejdet med aftalen om, at der skal sendes en korrespondance som opfølgning på en telefonisk aftale.

Den Rådgivende SAM:BO arbejdsgruppe er enige om at have en opmærksomhed på, om der er brug for at få lavet en præcisering i SAM:BO aftalen om, at det er sygehuset, der skal sende korrespondancen, hvis aftalen omhandler udskrivningsforløbet.

Der følges op på dette på næste møde.

* Sundhedsklynge Lillebælt: Fin opstart, der følges løbende op på status.
* Sundhedsklynge Sydvest: Opstarten er gået godt. Der planlægges udveksling af medarbejdere, hvor medarbejderne på sygehuset og i kommunerne skal besøge og følge hinanden.

# Pkt. 3. Spørgsmål vedr. ændringer til indholdet i forhold til tidligere afsendt indlæggelsesrapport

I SAM:BO aftalen står der under afsnit 5.3.2.2. Automatisk indlæggelsesrapport og supplerende indlæggelsesrapport følgende:

*Supplerende (manuelt opdaterede) indlæggelsesrapport*

*Når det er relevant i borgerforløbet, sender kommunen hurtigst muligt en supplerende indlæggelsesrapport. Denne indlæggelsesrapport skal bidrage med yderlige aktuelle oplysninger om:*

* *hvad der er gået forud for indlæggelsen.*
* *oplysninger om eks. fravalg af genoplivning, smitte eller særlige forhold omkring pårørende.*
* *hvis relevant for forløbet videregives oplysninger om tidspunkt for seneste depotgivning samt PN-medicin.*

*Hvis der er ændringer til indholdet i forhold til tidligere afsendt indlæggelsesrapport, skal det ud for de ændrede oplysninger tydelig angives med ”Dato” og ”NYT”.*

På flere af undervisningsdagene blev der stillet spørgsmål til, om følgende tekst er rigtig eller skal tages ud?

*Hvis der er ændringer til indholdet i forhold til tidligere afsendt indlæggelsesrapport, skal det ud for de ændrede oplysninger tydelig angives med ”Dato” og ”NYT”.*

Indstilling:

Den rådgivende SAM:BO arbejdsgruppe drøfter spørgsmålet og vurderer, om der er brug for tilretning.

**Referat**

Lea Qvist Jensen forklarede spørgsmålet og de drøftelser, der har været i forbindelse med undervisningen.

På mødet i den Rådgivende SAM:BO arbejdsgruppe var en drøftelse af, at der er behov for, at der i den manuelt opdaterede indlæggelsesrapport også skrives, hvis borgerens tilstande er ændrede, i fht. det der er sendt afsted i den automatiske indlæggelsesrapport. Dette fremgår ikke af SAM:BO aftalen på nuværende tidspunkt.

Lea Qvist Jensen og Anette Filtenborg udarbejder et udkast til en formulering omkring dette. Den Rådgivende SAM:BO arbejdsgruppe godkender teksten via mail, hvorefter det tilrettes i SAM:BO aftalen.

På mødet i den Rådgivende SAM:BO arbejdsgruppe var en drøftelse af, hvordan disse ændringer kommunikeres ud. Det blev aftalt, at der laves en kort orienteringsmail omkring dette, som sendes ud via Fælleskommunalt Sundhedssekretariat og via sygehusene fællespostkasse.

I samme mail skal der oplyses om de ændringer, som kommer til i forbindelse med implementeringen af Ældreloven pr. 1. juli.

Samtidigt sendes en mail til Strategisk Sundhedsstyregruppe om, at ændringerne er foretaget.

**Pkt. 4. Spørgsmål i fht. medicin**

I SAM:BO aftalen afsnit 4.4 står der:

* *Borgeren skal så vidt muligt medbringe sin medicin i den form den har f.eks. dosispakket eller original emballage, når borgeren har ophold på sygehuset.*
* *Sygehuset og almen praksis (lægevagten) giver ved behov borgeren medicin med hjem, indtil anskaffelse fra apoteket er muligt.*

På flere af undervisningsdagene blev der stillet spørgsmål til medicin. På undervisningsdagene blev der taget følgende noter i forbindelse med spørgsmålene og drøftelserne:

* Hvilken medicin og hvor meget medicin, skal der sendes med ved indlæggelse?
* Sygehuset anvender kun den medsendte medicin, hvis borgeren får special medicin, samt øjendråber og inhalationsmedicin.
* Opmærksomhed når borgeren går fra en indlæggelse og til ophold på en midlertidig plads. Hvordan fremskaffes medicinen i de situationer?
* Borgerens medicin dosispakkes på sygehuset. Medicin, som har været i borgerens eget hjem, må ikke komme ind på Apoteket. Ved overgangen til nyt OUH vil alt medicin på sygehuset blive dosispakket. Esbjerg Sygehus har allerede en medicinrobot.
* Ved udskrivelse er det en udgift for borgeren, hvis der sker mange ændringer i medicinen under indlæggelsen, eks. hvis man lige har fået en ny rulle dosispakket medicin, som så skal smides ud.

Indstilling:

Den rådgivende SAM:BO arbejdsgruppe drøfter spørgsmålene om medicin ved indlæggelse og udskrivelse.

**Referat:**

Undervisningen viste, at der er flere lokale aftaler omkring medicin ved indlæggelse og udskrivelse.

Lea Qvist Jensen gennemgik de problematikker, som blev italesat på undervisningsdagene.

Der er brug for særligt at drøfte, om borgeren som udgangspunkt skal medbringe alt sin medicin ved indlæggelse.

* Sygehusene ønsker som udgangspunkt, at borgeren kun medbringer speciel medicin, som sygehusene ikke altid har til rådighed.
* Når borgeren medbringer sin medicin ved indlæggelse, kan det være en hjælp til at få et overblik over, hvilken medicin borgeren får. FMK er ikke altid opdateret. Det er vigtigt, at FMK er opdateret, så der er et helt klar billede af, hvilken medicin borgeren får.
* Nogle borgere administrerer selv sin medicin, denne mulighed fratages borgeren, hvis borgeren ikke selv medbringer sin medicin. Dette er særligt gældende ved de planlagte indlæggelser. Her er det vigtigt at være opmærksom på, at SAM:BO aftalen alene handler om de borgere, som vi er fælles om – borgere med kontakt til både kommune og sygehus.

Beslutning om, at spørgsmålet omkring medicin drøftes lokalt i sundhedsklyngerne. Emnet dagsordenssættes derefter igen på det næste møde i den rådgivende SAM:BO arbejdsgruppe.

**Pkt. 5. Godkendelse af FAQ vedr.** **socialpsykiatriske oplysninger i forbindelse med indlæggelse**

På flere af undervisningsdagene blev der stillet spørgsmål til, hvordan socialpsykiatriske oplysninger deles i forbindelse med en borgers indlæggelse. På den baggrund har Revisionsgruppen udarbejdet et spørgsmål og svar, som kan blive en del af FAQen på SAM:BO hjemmesiden.

Spørgsmål:

Hvordan sikrer vi, at relevante socialpsykiatriske oplysninger deles med sygehuset i forbindelse med en borgers indlæggelse – især når oplysningerne ikke automatisk fremgår af indlæggelsesrapporten?

Svar:

Relevante socialpsykiatriske og socialpædagogiske oplysninger fra kommunen deles ikke nødvendigvis automatisk med sygehuset via den elektroniske indlæggelsesrapport. Det gælder især i kommuner, hvor social- og sundhedsområdet benytter forskellige fagsystemer, hvilket kan hindre en smidig informationsdeling.

Derfor er det afgørende, at relevante oplysninger, som kan have betydning for borgerens indlæggelsesforløb og efterfølgende udskrivelse, vurderes fagligt og – hvis de ikke fremgår automatisk – deles manuelt med sygehuset. Dette sker typisk ved at opdatere indlæggelsesrapporten eller gennem direkte kontakt.

Det er en individuel faglig vurdering, hvilke oplysninger der er relevante at dele, men oplysninger om fx kognitive eller psykiske udfordringer, behov for særlig støtte eller kendte risici kan være vigtige for en god og tryg håndtering af indlæggelsen.

For at sikre, at oplysningerne deles rettidigt og korrekt, anbefales det, at kommunen har klare procedurer og en tydelig ansvarsfordeling, herunder:

* Hvem der modtager og håndterer indlæggelsesadvis og opdaterer indlæggelsesrapporten i de forskellige vagtlag.
* Hvordan samarbejdet organiseres på tværs af fx bosteder, visitatorer, hjemmepleje og sygepleje.
* Hvordan oplysninger fra forskellige fagsystemer koordineres og samles på tværs af fagområder.

Formålet er at sikre, at sygehuset har det nødvendige grundlag for at tilrettelægge et relevant og sammenhængende behandlings- og udskrivelsesforløb for borgeren.

Indstilling:

Den rådgivende SAM:BO arbejdsgruppe drøfter og godkender spørgsmål og svar til FAQ om socialpsykiatriske oplysninger i forbindelse med indlæggelse

**Referat:**

Spørgsmål og svar er godkendt, klar til hjemmesiden.

**Pkt. 6. Godkendelse af FAQ vedr. socialpsykiatriske oplysninger i forbindelse med udskrivelse**

På flere af undervisningsdagene blev der stillet spørgsmål til, hvordan socialpsykiatriske oplysninger deles i forbindelse med en borgers udskrivelse. På den baggrund har Revisionsgruppen udarbejdet et spørgsmål og svar, som kan blive en del af FAQen på SAM:BO hjemmesiden.

Spørgsmål:

Hvordan kommunikeres der fra sygehus til kommuner vedr. socialpsykiatriske forløb?

Svar:

Med den reviderede SAM:BO-aftale kommunikeres alt samlet fra sygehus til kommuner, når det vedrører kommunikation omkring social-, sundheds- og omsorgsområdet.

Hver kommune skal derfor have ét lokationsnummer, hvorpå sygehus og almen praksis kan kontakte kommunen, når det vedrører social-, sundheds- og omsorgsområdet.

Kommunerne skal herefter sikre, at den relevante og nødvendige kommunikation bringes videre ud i kommunens organisation til relevante parter – herunder området for socialpædagogisk støtte.

Indstilling:

Den rådgivende SAM:BO arbejdsgruppe drøfter og godkender spørgsmål og svar til FAQ om socialpsykiatriske oplysninger i forbindelse med udskrivelse.

**Referat:**

Spørgsmål og svar er godkendt, klar til hjemmesiden.

**Pkt. 7. Korrespondancer vedr. borgere, som har afsluttet deres forløb på sygehuset**

Hvordan skal der kommunikeres omkring borgere, som har afsluttet deres forløb på sygehuset.

Eksempel: Genoptræningsafdelingen i en kommune vil gerne sende borgeren til kontrol på sygehuset, fordi der er opstået en bekymring omkring borgeren i forbindelse med borgerens genoptræningsforløb. Men borgerens forløb på eks. den opererende sengeafdeling er lukket/afsluttet.

Hvordan er arbejdsgangen på sygehuset, når kommunen sender en korrespondance vedr. en borger, der har brug for ekstra kontrol.

Indstilling:

Den rådgivende SAM:BO arbejdsgruppe drøfter spørgsmålet. Giver det anledning til behov for præcisering i SAM:BO aftalen?

**Referat:**

Anette Førgaard gennemgik dagsordenspunktet. Hvordan er arbejdsgangene på sygehuset, når kommunen sender en korrespondance?

På Sygehus Sønderjylland vil korrespondancen gå til den afdeling, hvor borgeren har eller har haft sit forløb. Afdelingen vil herefter sende korrespondancen videre til eks. træningsafdelingen, som kan besvare korrespondancen og evt. kontakte borgeren med henblik på en indkaldelse.

Korrespondancerne vil altid komme i en indbakke på sygehuset, korrespondancerne vil ikke *kun* gå ind i borgerens forløb.

Oplevelsen er, at der er forskellige arbejdsgange på sygehusene.

Jf. SAM:BO aftalen skal sygehuset læse korrespondancerne løbende. Der er enighed om, at det tydeligt fremgår i SAM:BO aftalen.

Der er brug for at brede denne viden ud til afdelingerne på sygehusene, så der er viden om, hvor de tilsendte korrespondancer kan findes og hvordan de skal besvares.

Dialogen bør tages lokalt, så der kommer en opmærksomhed på det.

Repræsentanterne fra sygehusene er særlige opmærksomme på at få viderebragt denne drøftelse og opmærksomhed.

**Pkt. 8. Korte tilbagemeldinger fra mødet d. 23. april**

* På sidste mødet blev spørgsmålet vedr. kommunikationen mellem almen praksis og kommunerne drøftet, når der kommunikeres omkring et forløb, som ikke er en akut/planlagt indlæggelse eller udskrivelse, et skadestueforløb eller en indsats før og efter en eventuel indlæggelse eller et ambulant forløb.

På det sidste møde blev det aftalt, at Magnus skulle undersøge med Praksisafdelingen, hvordan de så på spørgsmålet.

I Overenskomsten for Almen Praksis fremgår det at:



Praksisafdelingen har svaret følgende tilbage:

Overenskomsten forpligter således ikke kommunerne til at svare almen praksis hurtigere end 3 dage, men det vil nok i de fleste tilfælde være den mest hensigtsmæssige arbejdsgang i kommunen, at der ikke sondres mellem korrespondancer fra AP og sygehuse – om ikke andet så for at undgå at korrespondancer fra AP ”bliver væk”, fordi de ikke bliver håndteret.

Der foreligger ikke centrale aftaler, der ændrer dette. Der kan lokalt være indgået samarbejdsaftaler mellem lægerne og kommunerne, men det er ikke noget vi har været involveret i.

**Referat:**

Det formelle krav jf. overenskomsten er en svartid på tre dage. Langt de fleste praktiserende læger svarer, inde de tre dage er gået.

Problematikken i drøftelsen gik på de forventninger, som almen praksis har til kommunerne omkring besvarelse af de korrespondancer, som almen praksis sender. Særligt når der kommer korrespondancehenvendelser til borgere, som er ukendte i den kommunale hjemmepleje og sygepleje, hvor borgeren måske kun har kontakt til eks. en kommunal demenskonsulent eller anden specialistfunktion i kommunen.

SAM:BO aftalen går ikke i detaljer med den kommunikation, som foregår mellem kommunerne og almen praksis, hvor sygehuset ikke er involveret. SAM:BO aftalen har ikke ændret på den kommunikation, som er beskrevet omkring almen praksis.

Detaljerne for rammerne for kommunikationen mellem kommunerne og almen praksis vil ofte være aftale lokalt gennem KLU’erne.

Sundhedsreformen kan måske bidrage til, at rammerne for kommunikationen mellem almen praksis og kommunerne bliver mere tydelig. Herunder også kommunikationen når akutsygeplejen overgår til regionalt ansvar.

Opmærksomhed på at henvisning til akutsygeplejen sker via kommunehenvisning, oplevelsen er, at kommunikationen her fungerer.

Enighed om at det kan være hensigtsmæssigt at se på problematikken på et mere overordnet niveau. Hvilke kommunikationsveje ligger der mellem kommunerne og almen praksis.

De kommunale repræsentanter undersøger i deres bagland om det er en problemstilling, som er kendt. Dagsordensættes til næste møde, hvor der samles op.

* På sidste møde blev det aftalt at nedsætte en ad-hoc gruppe, som skulle udarbejde et nyt notat om transport. Ad-hov gruppen mødes første gang d. 18. juni.

**Pkt. 9. Udvikling af videomateriale**

Revisionsgruppen har tidligere drøftet, om der er et ønske og et behov for, at der bliver udviklet videoklip, hvor undervisningsmaterialet gennemgås.

Indstilling:

Den rådgivende SAM:BO arbejdsgruppe drøfter og beslutter, om der skal udarbejdes videomateriale.

**Referat:**

Det vurderes, at der ikke er behov for at udarbejde videomateriale.

**Pkt. 10. Eventuelt**

Hvordan skal vi håndtere de spørgsmål, som løbende kommer til sekretariatet? Sekretariatet besvarer spørgsmålene evt. med hjælp fra de repræsentanter, som har været en del af Revisionsgruppen. Formandsskabet orienteres om de svar, som gives.

Er der spørgsmål, som ikke umiddelbart kan besvares med en henvisning til SAM:BO aftalen, så dagsordensættes de i den Rådgivende SAM:BO arbejdsgruppe.

Katja Hylleberg orienterer om, at de kommunale telefonnumre ikke automatisk kommer med i korrespondancerne. Det er en problematik, som pt. ikke kan løses grundet it-løsningen. Kommunerne kan med fordel skrive det ind i korrespondancerne.